الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله وبيدك الخير كله وبيدك الخير كله واليك يرجع الامر كله. اللهم صل على الحبيب محمد صلى
الله عليه وسلم عدد خلقك ورضا نفسك وزنة عرشك ومداد كلماتك. اما بعد اخواني واحبابي في الله يعني بدون مقدمات النهاردة باذن الله سبحانه وتعالى هنبدأ مرحلة جديدة في هزا الدرس بازن الله سبحانه وتعالى. النهاردة هنبدأ مشروع في غاية الاثر في تربية كل واحد
واحد مننا وكل واحدة مننا انا عايزك تركز معي باذن الله سبحانه وتعالى. لان ان ربنا فتح علينا في هذا الامر هتبقى نقلة بالنسبة لنا. النهاردة هنبدأ مشروع تفسير صورة منصور كتاب الله سبحانه وتعالى. سورة من سور القرآن. يمكن يا جماعة تكون دي اول مرة نعملها في درس الجمعة
ان احنا نمسك صورة تبقى سبع تمن صفحات ونبدأ نتدارسها وعلى مدى اربع خمس مرات نخلصها وكل مرة هيبقى الكلام بيتفرغ ويبقى موجود بازن الله. وفي النهاية هنعمل مسابقة في هزه السورة بازن الله سبحانه وتعالى. و هتبقى الجايزة الاولى ايه ؟ الجايزة الاولى ايه ؟ عمرة
بازن الله سبحانه وتعالى. وهتبقى الجايزة الاولى بازن الله سبحانه وتعالى عمرة والله يضاعف لمن يشاء بقى. يعني الله اعلم لسه فتح ربنا ايه. هنبدأ يا جماعة مع الصورة اللي ملك من ملوك الكفر حينما سمع بعضا من اياتها اسلم ودان بالاسلام. مع السورة اللي كانت سبب في اسلام النجاشي
الملك النصراني الذي اسلم حينما سمعها. مع السورة التي حاج بها المهاجرون الى الله الى الحبشة. حجوا بها عمرو بن العاص النجاشي وكان سببا في اسلام النجاشي مع السورة التي انزلها الله قبل هجرة الحبشة كتمهيد عشان
حب المؤمنين على معنى التضحية. على معنى البذل على ان فيه ناس ممكن تسيب كل حاجة عشان ربنا مع سورة مريم بازن الله سبحانه وتعالى. عايزين كل واحد منكم امسك المصحف بتاعه بقى كل واحد يطلع مصحف الجيب بتاعه. ها شف هو في جيبك اليمين ولا في جيبك الشمال ولا في جيب القميص ولا ايه بالظبط. مصحف الجيب بتاعك فين ياد
المصحف فين ياه الله! وكمان مش عايزين تتكحراتوا وتقوموا تجيبوا مصاحف! يعني لا معكم مصاحف ولا متكحرتين كمان! يلا يا سيدي يلا اخواتنا تحت بقى ربنا يبارك فيهم ويحفزهم. كل واحدة تقوم تفز كده تجيب لها مصحف. ها يلا. كمان
ما شاء الله وكتاب الله اجمل منظر نفسي اصوره دلوقتي. اللي لا معهم مصحف ولا قايمين يجيبوا مصحف. وقاعدين يبصوا ويبتسموا. مش عارف بيبتسموا ليه مش عارف سر الابتسامة دي وراها ايه. جميل جدا جدا ها بنتقدم اهو الله اكبر الايدي تمتلئ بالمصاحف. المنزر
الرائع اللي ان شاء الله الفاتحة هييجي للامة لما يحصل منزر فتحة المصحف. يوم ما نمسك المصحف ونفتحه بقلوبنا المنزر ده معناه في الواقع بازن الله سبحانه وتعالى هو ده المنزر اللي احنا ان شاء الله بازن الله نستبشر به في البداية وهو ده المنزر اللي اليوم ما يحصل في بيوت كل واحد
وكل واحدة مننا لما يروح يفتح المصحف ويعيش مع كتاب الله. فتحة المصحف معناها فتحة على قلبك. معناها فتح ابواب السماء لك بعد الموت معناها فتح ابواب الجنة معناها فتح قلوب الناس في الواقع لنا بازن الله سبحانه وتعالى. يلا يا اخوانا بقى خمسة جد كده ان شاء الله
بازن الله هنبدأ قافلة في وقفات مع سورة مريم بازن الله سبحانه وتعالى. الخطة المبدئية ان احنا هناخد تفسير السورة في خمس مرات بازن الله سبحانه وتعالى هناخد النهاردة مقدمة باذن الله. المرة الجاية هناخد قصة زكريا ويحيى باذن الله. المرة اللي بعدها ان شاء الله هناخد قصة
مريم وعيسى باذن الله المرة اللي بعدها هندخل في قصة ابراهيم وسنقف بعدها وقفة اليمة دامية مع قول الله سبحانه وتعالى فخلف من بعدهم خلف اضاعوا الصلاة. هنقف مع حملة كبيرة بازن الله سبحانه وتعالى ساعة ما تيجي هقول لكم عليها ثم سنستأنف
الحرب الشاملة على جميع انواع الباطل. طلقات الرشاش القرآني على جميع نوعيات الباطل في النص التاني من السورة. الحرب التي لم تظهر نوعا من انواع الباطل على الارض ولا جنديا من جنود ابليس في الارض. الحرب الشاملة في النصف التاني. النصف التاني فتح النيران على النصارى وعلى المشركين
وعلى الملحدين وعلى العلمانيين وعلى الفاسدين وعلى الفاجرين. جميع محاور الصراع. لان النص الاول بيكون بطل. النص الاول كله في حريم بيخليك بطل بيخليك بطلة. لو احنا عشنا بقلوبنا مع صورة مريم يا جماعة هتغير حياتنا تغيير شامل وكامل. من الوقت بازن الله
هنحاول ان احنا يبقى لنا منهج. هنحاول ان احنا كل كزا اسبوع يبقى معنا صورة خلصناها وحفظناها وفهمناها وصلينا فيها قيام ليل بعد كده ان شاء الله بازن الله نقوم داخلين على حملة شبابية ننزل الواقع بعد ما اتشحنا بعد كده نرجع تاني بقى ندخل
المحراب تاني مع صورة او مع تلات او اربع اسماء من الاسماء الحسنى. بعد كده بازن الله نقوم نازلين حملة شبابية تاني. بعد كده نرجع تاني مع صورة وهكذا يا اخواني نتربى بحق وحقيقي. نتعلم بحق وحقيقي. وعشان الموضوع يبقى علم بحق وحقيقي. الكلام ده هيتفرغ هيتكتب. هتشتروه
بازن الله بطمن التكلفة طبعا. هتمتحنوا فيه بازن الله سبحانه وتعالى بجانب تفسير ابن كثير طبعا. في سورة مريم هتقروا فيه ان شاء الله بازن ده هيتعمل تحفيز فيه. آآ آآ كمان وفي النهاية هنعمل امتحان ويكون الجائزة الاولى عمرة بازن الله سبحانه وتعالى. وانا بسعى كمان ان يبقى
في عمرة اخرى عشان الكائن يبقى مسلا عمرة للرجال وعمرة للنساء. او آآ دايما الاوائل بيبقوا ستات. فلازم نحمي حز الرجالة ونضمن ان في للرجالة واحدة للستات عشان يا جماعة عشان يعني الا بقى ان خلاص وقف حظنا عند هذا. اخواني واحبابي في الله استعدوا للانطلاق. هنبدأ الان مع سورة مريم. احد
اخواني واحبابي كان الدكتور كتب له صنف آآ اصناف من الادوية. فمن ضمن اصناف الادوية سبحان الله! الحركة دي حصلت معي بس كان في دواء اغلى كمان. فكان في دواء كحة بخمسين جنيه. فالاخ بيقول ان دوا كحة خمسين جنيه مش بتلاتة جنيه ولا اربعة جنيه. فبيقول كل شوية يطلع الورقة بتاعة البانفليت بتاعة
في الدواء ويقرا فيها. قبل الدوا بربع ساعة عايز يتجهز لمراسم اخز الدواء بتاع الكحة اللي بخمسين جنيه. فبيقول لك هو ده القرآن. القرآن هو هو الحاجة الغالية اللي شادة قلبك لو انت عرفت قيمة فتحة المصحف ده دلوقتي. لو انت عرفت فرح الله بالجمع فوق وتحت
فاتحين كتاب الله. مستشرفين ان هم يفهموه. مستشرفين انهم يوصلوا لربنا من خلال فهم القرآن. يا جماعة ان شاء الله بازن الله فتحة المصحف تبقى فتح. المرة اللي فاتت قلت لكم بدأنا بالايه ؟ درس المرة اللي فاتت كان ايه ؟ ها هل صليت على النبي اليوم عليه الصلاة والسلام؟ وقلت لكم احنا عايزين ربنا يفتح علينا
فهنبدأ بالصلاة على النبي. المرة التانية احنا بنفتح المصحف وهذا فتح من الله سبحانه وتعالى. سورة مريم يا اخواني في الله امتى نزلت سورة مريم ركزوا معي دلوقتي بقى. لان الوقت قليل والمعلومات اللي مطلوبة كتير
ودي مقدمة واحنا ماشيين لنا حيز معين مش هيقدر نتعداه. يعني ما ينفعش مسلا اقوم واخد خمستاشر درس في سورة مريم. احنا الوقتي عاملين زي بالزبط كده شركة سياحة عايزة تقول للناس سافروا تركيا. هل بتقوم مصورة للناس شارع شارع وحارة حرة من تركيا؟ ولا بتصور بس في
عشر دقايق اقوى لقطات في تركيا وتعرضها بتعمل ايه ؟ بتصور حاجات معينة وبعد كده انت لما بتسافر تركيا بتنبهر بقى بشارع شارع وبانواع الاكل وبالناس وبتقابل واحد واحد. وكذلك يا اخواني ها احنا الوقتي بنعمل ايه في الصورة؟ احنا بنلتقط اهم معاني تسقط على الواقع بتاعنا. وبعد
كده انت بقى لما هترتبط بالقرآن هتعيش مع كلمة كلمة. هتعيش مع اية اية. لعل حد مننا يبقى زي ابو سليمان الدراني الذي كان يقوم الليل لكل خمس ليالي باية. الاية في خمس ليالي. يعني سورة الزلزلة يقعد فيها شهر كامل. عشان يقوم الليل بسورة الزلزلة. سورة مريم نازلة امتى
صورة مريم يا جماعة نازلة قبل سورة طه. سورة طه ديت اللي اولها عمر ابن الخطاب اسلم بسببها. لما سمع فواتح طه اسلم بسببه يبقى وعمر بن الخطاب اسلم مع بداية هجرة الحبشة. لما اتأسر بتضحية المسلمين اللي سابوا اوطانهم. ها اتهز قلب
وده كان من سبب اسلامه. فيه ناس كتير اوي بتتأسر بمشاهد التضحية. لو الملتزمين ضحوا لو الملتزمات ضحوا عشان الدعوة. لو شافونا بنضحي بعمرنا عشان الدعوة الى الله ناس كتير اوي في العالم هتتهز وهتضم الى الملتزمين. منزرك وانت موقف خمسة شباب في الشارع بتكلمهم عن ربنا
وده بيضحك وده مسقع ودانه بيخلي ميت شاب راكبين في المواصلات وشايفين المنزر ده قلبه يتهز ويشتغل في الدعوة ليه هو منزر التضحية بيهز القلب. منزر ان انا ضحيت بكرامتي وباعتباري عشان الله يذكر. سيدنا عمر بن الخطاب اسلم بسبب فواتح طه. يبقى ازا
صورة مريم نازلة قبل هجرة الحبشة. يبقى ازا سورة مريم نازلة في اخر المرحلة الجهرية. يبقى ازا سورة مريم نازلة بعد ما سمية اتقتلت. بعد بعد ما الصحابة اتعزبوا اشد التعزيب. سورة مريم نازلة تمهيد لهجرة الحبشة. بتقول للصحابة شوفوا مريم اللي انتبذت من اهلها
اللي سابت الدنيا عشان ربنا شوفوا ابراهيم اللي قال واعتزلكم وما تدعون من دون الله. اللي ساب الدنيا عشان ربنا عشان لما هيتقال لهم سيبوا الدنيا عشان ربنا روحوا وسط افريقيا وسط اثيوبيا عشان تعبدوا ربنا هناك ما يقولوش لأ. يقولوا سمعنا واطعنا. يبقى
فسورة مريم نازلة في هزا الوقت العصيب. كان متوقع في الوقت اللي بيتقتل فيه صحابة زي سمية كان متوقع في الوقت اللي حرمات الصحابة بتستباح فيه. كان متوقع في في وقت اللي الصحابة بيتجلدوا فيه الوقت اللي خضاض بيتكوى بالنار فيه. الوقت اللي بلال بيتربط رجليه في الفرس في حر الصحراء ويتسلخ جلده
والفرس بيجرجره وبيجري في الصحراء فيه. في الوقت اللي الصحابة كانوا بيعذبوا فيه. كان متوقع السورة تنزل بتكلم عن الاصطدام باهل الباطل. نفاجئ ان السورة كلها كلام عن العبادة. كلها صوامع وعبادة. كلها كلام عن الدعوة الى الله. كلها كلام عن التربية وثمرة التربية. كلها
عن دعوى عن جهد على النساء. كلها كلام عن الدعوة الاسرية وبناء الاسرة المسلمة. كلها كلام يعني ايه؟ اوعوا تستفزوا يا جماعة ان سورة مريم رسالة لنا. اوعوا تكفروا بمنهجكم ساعة ما الواقع يضغط عليكم. اوعوا لما تلاقوا اهل الباطل توحشوا ضد اهل الحق. تخرجوا عن خط
السير بتاعكم في الدعوة والتربية والتواصل. وكلمة الحق في وجه الظالمين. اوعوا تكفروا بمنهجكم. اوعوا تلجأوا لحلول بدل ما تقدم الدعوة تأخر الدعوة لورا سنين. يبقى اذا احنا محتاجين السورة دي اوي يا جماعة. محتاجين الصورة اللي نازلة في نفس الواقع اللي احنا عايشينه النهاردة
محتاجين الصورة اللي بتتكلم عن اخطر بقعة على وجه الارض شهدت احداس سياسية دامية. القدس القدس سنة صفر ميلاديا. صفر ميلاديا بتتكلم في الفترة اللي كان الرومان محتلين فيها اربع اخماس الكرة الارضية. في الفترة اللي كانت
انسان في كل مكان. في الفترة اللي اليهود واهل فلسطين فجروا اشد الفجور. في الفترة اللي سيدنا عيسى كان بيصرخ في شوارع القدس يا اورشليم يا قاتلة الانبياء وراجمة المرسلين. في الفترة اللي الناس بعدت عن الدين بعد لا يتصور السورة
جايبة انبياء. الرابط ما بين قصص الانبياء دي كلها ان كل دول اتعرضوا للقتل. الرابط ما بين قصص الانبياء دي كلها ان كل الانبياء دول عاشوا في واقع سياسي رهيب. وعاشوا في واقع اجتماعي محتدم. وعاشه في واقع شهوات قاتلة. عشان يا اخواني
اخواتي لما ييجي النهاردة واحد يهق على الفيسبوك وينكر ويتنكر لمنهج الدعوة الى الله يروح الاول يشوف الانبياء عملوا ايه لما عاشوا في نفس الواقع احنا ما بنرسمش خط سير نصرة الدين بدماغنا. احنا بنتلقى من القرآن وبنفهم من القرآن وبنمشي. بناء على هدي
القرآن هنشوف الوقتي سيدنا عيسى لما شاف زكريا نشر بالمنشار لما شاف يحيى زبح من اجل راقصة فاجرة. انتم عارفين يعني ايه ؟ انبياء عاشوا في واقع. نبي يتدبح عشان راقصة في شارع الهرم. راقصة في شارع الهرم. تخيل مسلا
يعني انا مش هقول لك نبي واحدة زي الشيخ الشعراوي. تخيل لو ذبح من اجل راقصة في ملهى ليلي. المجتمع هيعمل ايه الوقتي؟ تخيل بقى المجتمع وقتها اللي نبي اتدبح عشان سلوم العاهرة وما حدش من المجتمع اتحرك. تخيلوا الفساد كان وصل لدرجة ايه؟ تخيلوا ما تقوليش بقى ما هو
اباحية وما تقوليش بنات متبرجات ماشيين بالسترتش استرتش مين يا ابني؟ ده انا باقول لك نبي اتدبح عشان عاهرة والمجتمع ساكت. ده انا باقول لك نبي حكم عليه اعدام حرقا. سيدنا ابراهيم والمجتمع ساكت. نبي حكم عليه بالاعدام صلبا. سيدنا عيسى والمجتمع ساكت. يعني شف
نبي اعدام صلب نبي اعدام حرب. يعني الغل اللي في اهل الباطل على اهل الحق شكله ايه. ودرجته ايه في الواقع ده؟ هنشوف البطولات بتاعة الانبياء دول في الواقع ده هنشوف السورة دي الانبياء عملوا ايه هنشوف السورة دي المنهج ايه هنشوف في واقع لا يقل سوءا
بل يزيد عن الواقع اللي احنا عايشين فيه. الانبياء كافحوا قد ايه ؟ الانبياء نزلوا وصرخوا بين ظهراني الناس بالدعوة الى الله. لحد ما ايقظوا القلوب الصوم لحد ما ايقزوا القلوب الغافلة قد ايه. هنشوف مع بعض يا جماعة المنهج ونواجه نفسنا بمنهجنا. ونبدأ نقيس على نفسنا احنا
احنا على الطريق ولا مش على الطريق عايزين يا شباب تبقوا مع دول في الجنة لازم تمشوا على الطريق اللي مشوا فيه. عايزة تبقي مع مريم اللي الصورة اتسمت باسم
اسمها في الجنة لازم تبقي ماشية على الطريق اللي هي ماشية عليه. هناخد قدوات في الزمن اللي القدوات بتاعة الناس المغني والممسل ولعيب الكورة والعلماني والملحد والفاجر هناخد القدوات الحقيقية. هناخد القاء القواد الحقيقيين للمسيرة بتاعتنا
الى يوم القيامة يبقى ازا ده وقت النزول. سورة مريم بتقول ايه؟ اول حاجة في سورة مريم يا اخواني في الله. يعني سورة مريم عاملة زي ايه؟ انتم عارفين بالظبط
كده لما اقول لك مسلا ايه ده اللي عرف يوصل لراجل الاعمال الفلاني ادى له عربية وادا له شقة وادا له في الله وعينه بخمستاشر الف جنيه في الشهر. واوى. فانت لما تسمع الكلام ده. طب اوصل له ازاي؟ اهو بالزبط كده. سورة مريم بتقول لك
اللي وصله لربنا ربنا عمل لهم ايه؟ اللي نالوا حب ربنا ربنا ادى لهم ايه؟ ماذا لو واحبك الله ماذا لو احبك الله؟ سورة مريم بتتكلم عن علاقة باهرة عن علاقة مذهلة ما بين العبد وما بين ربه اعظم
في غفلة في الدنيا ان يبقى في عباد قاعدين الوقت بيتنزل عليهم عطاءات باهرة. عطاءات باهرة وهم في هذا الوقت في تتنزل عطاءات البيانة ديت فيه ناس زينا قاعدين غافلين مش فاهمين حاجة. جاي من خطبة الجمعة النهاردة وانا في الطريق كده فجعانين انا
انا والاخ اللي اللي سايق بي جعانين يعني فاطرين آآ بعد الفجر بقى جمبرياية تقريبا كده. حاجة كده يعني خفيفة كده وايه وآآ يعني كنا مع بعض المهم راجعين هنموت من الجوع في الطريق فرفعت ايدي واحنا في السفر قلت اللهم ارزقنا يا خير الرازقين. المهم العصر كده ربنا يرتب لنا امر وانا راجع
لقيت العربية ورا شنطة العربية والكنبة الخلفية مليانة اكياس وجبات اكل. فبيقول له ايه ده؟ قال لي كل اللي على الكنبة بتاعك كل اللي في الشنطة بتاعي. قلت له الكلام ده جه منين؟ انت عملت ايه؟ قال لي مش قلنا اللهم ارزقنا يا خير الرازقين
ربنا رزقنا يا اخي. فسبحان الله! طبعا الموضوع يعني مش مش حاجات اعجوبة ولا حاجة في الموضوع. يعني فيه قصة بسيطة ولكن فعلا انا تعجبت والله جماعة قلت يا نهار ابيض! هو الدعاء مستجاب الوقتي! ارفع ايدك يا عم ندعي ربنا. يا ماذا لو احبك الله؟ ماذا لو احبك الله
وتعالى لو ربنا حبك. انا عايزكم دلوقتي بقى من ذاكرتكم في سورة مريم. انا عايزكم دلوقتي رجال ونساء وشباب وبنات على النت وفي المسجد. انا عايزكم دلوقتي تقولوا بتقولي ايه الالفاظ العظيمة اللي وصف بها الله حينما يحب في صورة مريم. عبد من العبيد. ها ايه الالفاز؟ ها
اول حاجة الحنان وحنانا من لدننا. تاني حاجة ها الرحمة ذكر رحمة رب ربك عبده زكريا. تالت حاجة ياللا بسرعة. الواد الواد ان الذين امنوا وعملوا الصالحات سيجعل لهم الرحمن ودا. الود رابع حاجة الحفاوة
انه كان بي حفيا. رابع حاجة الوهب هب لي من لدنك وليا. تخيلوا يا جماعة لو ربنا احبك. لو دقت بقى حنان الله وحب الله ورحمة الله وود الله وحفاوة الله
عارفين يعني ايه حفاوة الله؟ الامام القرطبي في كتاب الاسماء الحسنى بتاعه وضع من اسماء الله الحسنى الحفي. قال لك يعني ايه الحفي؟ قال لك زي ما يجي لك البت استقبلني
حفاوة اكل وشرب زيارة وهدايا وطبيخ وفواكه وعصير وحلويات وحاجة ساقعة. حفاوة. كل ما هتقبل على الله ربنا يستقبلك بحفاوة. الحفاوة مش بس للفاسد اللي جه يلتزم. الحفاوة مقامات الايمان لا حدود لها. كل ما
همتك هتعلى عشان تترقى في مقامات الايمان كل ما هتشوف حفاوة ربنا بك. كل ما همتك هتعلى عشان انا عايز يا رب انا يا رب انا انا مش قانع بالمستوى الايماني اللي انا فيه. انا يا رب عايز قلبي يترقى في الايمان اكتر. انا عايز مقامات يقين اكتر. انا عايز يا رب تبقى
اسمعي الذي اسمع به. انا عايز يا رب تبقى قلبي الذي اعقل به. انا عايز يا رب تبقى لساني الذي اتكلم به. انا عايز يا رب تبقى يدي التي ابتشوا بها. انا عايز يا رب تبقى رجلي التي امشي بها. انا عايز يا رب تسدد خطواتي. انا عايز معيتك يا الله. انا عايز نفسي تزكو
طول ما الانسان مجاهد من اجل الوصول الى الله للاسف الاخ اللي بيدرس كتاب فقه وكتاب عقيدة بيعتبر ان حزه من المجاهدة انتهى. بقى شيخ الاخ اللي طلع منبر وادى خطبتين حلوين بيعتبر نفسه خلاص. لما يقفل عليه باب بيته يقعد يلعب ويقعد يهق جوة بيته ليه؟ بقى
الاخ الاخ اللي بقى داعية من الدعاة. خلاص نسي انه يجري على دينه. نسي انه يجري في طلب العلم. نسي انه يجري من اجل اصلاح قلبه. ليه بقى شيخ اوعى في يوم من الايام تبقى شيخ. اوعى في يوم من الايام تمرض. اوعى في يوم من الايام تظن انك انت كبرت على المجاهدة. طول ما انت
جاهد عشان ربنا طول ما هتشوف حفاوة الله والله لو الشباب اللي على القهاوي والشباب اللي في النوادي عرفوا يعني ايه انه كان بي حفيا. لا جم المسجد زحف. زحف على وشهم. لو الناس عرفت يعني ايه انه كان بي حفيا
لو الناس عرفت يعني ايه حنان الله. حنان الله. يعني لو خسرت حنان ربنا انت مش خسرت ان الجمعية بتوزع زيت بالمجان وانت مش عارف مش خسرت ان المحافظة عاملة قرعة على شقق في مساكن شعبية وانت مش عارف. انت خسرت اكبر حب في الوجود. واعظم غنى في
جود واكبر قدرة في الوجود. واعظم حنان في الوجود. حنان الله. القرآن كله حنان. افعال الله بنا كلها حنان الله سبحانه وتعالى الحنان سبحانه وتعالى. تخيل انت سورة وصفت ربنا بالحنان. وبالود وبالحفاوة
وبالرحمة وبالوهب يبقى اول حاجة في سورة مريم ماذا لو احبك الله؟ ماذا لو احبك الله؟ سورة بتلهف قلبك على علاقة الحب اللي بينك وبين ربنا سبحانه وتعالى. الحاجة التانية في سورة مريم عارفين سورة مريم عاملة ازاي يا جماعة؟ عارفين لو انت في عربيتك خمسة لتر
بنزين بس. خمسة لتر ده يعني اللمبة الصفراء نورت. صح ولا ايه؟ المفروض كده ان اللمبة الصفراء نورت لو خمسة لتر. خمسة لتر. ومطلوب انك تسافر لحد امريكا بالعربية ينفع بالخمسة لتر تروح امريكا؟ ما ينفعش. اهو ده حالي وحالك بالزبط. انت يا ابني غلبان انت عامل زي الخمسة لتر دول
كمية الطاقة اللي جواك الحقيقية. لا تقدر. انت يا ابني غلبان. يا ابني ده انت نقطة دم تتجمد في جسمك. لا عين تتشل. يا زاكرة تفقد. يا رجلي تتشل ينص جسمي يتشال يا سمعي يروح والعياذ بالله. يا ابني انت غلبان. ده انت بتتقلب على السرير تمنتاشر مرة وانت نايم. لو ربنا سابك مرة هتقع
على وشك هيتكسر عضمك فيها. يا ابني انت غلبان. وعايز تروح امريكا. المطلوب منك كبير جدا رغم انك ضعيف. مطلوب منك بر والدين. مطلوب صلة رحم. مطلوب منك بر جيران. مطلوب منك قيام ليل. مطلوب منك صيام نهار. مطلوب منك عبادة. ودعوة وطلب علم. مطلوب منك تلاوة قرآن. مطلوب منك تحافز
اورادك. مطلوب منك حسن خلق. مطلوب منك سعي على رزقك. مطلوب منك اصلاح قلبك. مطلوب منك تزكية نفسك. مطلوب منك تجديد التوبة من ذنبك طب انا طاقتي ضعيفة اعمل كل ده ازاي ؟ اهو ده مدد الله سبحانه وتعالى. اهو ده بقى عشان تعرف اني
دون مدد الله مش هتقدر تعمل حاجة. زي الاخت اما بتتجوز. جوزها طالب طلبات. وهي حامل. وعيل على ايديها. وعيل قاعد يعيط جوة. والدنيا اتكبست عليها ووالدتها زعلانة انها ما بتفوتش عليها. وصاحباتها مقفولين انها ما بتردش عليهم. ومش عارفة تيجي درس ولا عارفة تحفظ قرآن ولا عارفة تعمل
حاجة الدنيا متكربشة عليها الحل مددك يا الله الحل مدد الله يعني ايه مدد الله؟ يعني خالد ابن لما في غزوة مؤتة مسك تسع سيوف اتكسروا في ايده وايده ما اتكسرتش. جاب القوة دي منين ؟ اهو دا مدد الله. علي ابن ابي طالب في خيبر لما مسك باب
حصن بايديه وعمله درع جاب القوة دي منين ؟ حد يقدر يمسك باب الجمعية الشرعية ده يعمله يعمله درع ويحارب به مدد الله. سيدنا محمد لما قعد تلات ثياب في رمضان مواصل الصيام. يعني اشرب بق مية المغرب ويكمل لتاني يوم المغرب من غير طعام ولا شراب. تلات تيام وقاعد يصلي طول الليل
ويمارس مهامة العبادة والدعوة طول الليل والنهار. جاب القوة دي منين مدد الله. سيدنا موسى لما قعد اربعين يوم على جبل الطور بلا طعام ولا شراب ازاي مدد الله؟ سيدنا يونس لما قعد تلت تيام في بطن الحوت يصلي ويسبح ويستغيث بالله بلا طعام ولا
شراب في هزا المكان الموحش. جاب القوة دي منين ؟ مدد الله. سيدنا جبريل لما شال سبع قرى على جناح واحد وخسف بهم الارض جاب القوة دي منين؟ مدد الله. مدد الله يا اخوانا هو ده. النقطة التانية في الخيوط بتاعة سورة مريم. ما
اذى لو تولاك الله. ماذا لو تولاك الله؟ قضية ولاية ربنا ربنا للصالحين. السورة مليانة عطاءات. عشان كده سبحان الله الواحد بيحب قوي سورة مريم سورة الانبياء وسورة الصفار التلات سور دول طول عمر الواحد من وهو طالب بيدوا للواحد امل في الحياة. لان كلهم كمية عطاءات مهولة من الله. مقابل
العبادة عطاءات مهولة من الله. طب حد يقدر يقول لي العطاءات اللي في سورة مريم كده ها يلا بسرعة مسابقة تانية اهو. طلعوا العطاءات اللي في سورة مريم طلقوا برضه انه كان بحفية ماشي وايه كمان ؟ ها يلا ذكر رحمة ربك عبده زكريا. ها؟ هو علي هين
زكريا انا نبشرك بغلام. واتيناه الحكم صبيا. ها فكلي واشربي وقري عينا. ها يلا يا رجالة وهبنا له اسحاق ويعقوب وكلا جعلنا نبيا ووهبنا لهم من رحمتنا وجعلنا لهم لسان صدق عليا. قرب
اولئك الذين انعم الله عليهم. ايه كمان ؟ سيجعل لهم الرحمن ودا. ايه كمان فكلها السورة اولها بشرى واخرها بشرى اولها ها يا زكريا انا ايه ان ايه؟ نبشرك واخرة فانما يسرناه بلسانك لتبشر به المؤمنين. السورة بدايتها بشرى ونهايتها بشرى. السورة بتقول لك افرح. السورة
بتقول لك الطريق ده جميل. السورة بتقول لك طول ما انت في ولاية ربنا افرح وابشر واقبل على الله. سورة بتبهرنا بالعلاقة رهيبة التي بين الله وبين اوليائه. ماذا لو تولاك الله؟ عايزين ننقل بسرعة يا جماعة الخيوط لان الخيوط كتير اوي
الخيوط التمهيدية التعريفية بالصورة. الحاجة التالتة في سورة مريم يا جماعة. سورة مريم عرض مذهل. يعني على سبيل المثال. الوقتي كل الناس بترزق ولا ما بترزقش بترزق ولكن ده بيرزق في شكل مرتب وده آآ دكتور جا له كشف وده مهندس جا له مصلحة وده
ده واحد جا له شغلانة فكل الرزق باسباب. فالناس من كتر ما الرزق كله باسباب فيه حجاب اسباب. فالناس قلبها تعلق بالاسباب ونست الفاعل حقيقي وهو الله. فاحيانا ربنا بيكسر السنن ليذكر الناس بالفاعل الحقيقي وهو الله. سورة مريم بقى
رفعت حجاب الاسباب. سورة مريم عطاءات بلا اسباب. سورة مريم تهتكت الحجب عرض مزهل لواحد تسعين سنة وبيرزق ولد. عرض مذهل لواحدة بترزق ولد بلا زوج. وهي بتأوي الى النخلة. ربنا
نفس الاية اللي حصلت معها. اوت الى جزع نخلة ميت. ربنا قال لها اهزيه. طب يا رب ده جزع نخلة ميت في لحزة اسمر وطلعت الرطب وتساقطت عليها الرتب بدون ما يؤبر النخل بدون ما يلقح النخل بدون تلاقي ذكر وانثى
النخل طلع زي ما انت بدون طلاق ذكر وانثى حملتي. وزي ما حملة جيه على طول ممكن في كثير من الاقوال انها لم تمكث تسع شهور اهو النخلة دي برضو في سواني طلعت الرتب واسقطتها عليك. الله قادر يا جماعة. السورة كلها معجزات نبي بيتكلم في
مهد في المهد. طب احباله الصوتية وعضلات الحنجرة. طب ازاي ؟ الله قادر سبحانه وتعالى. نبي يترمي في النار ويطلع منها سليم. ازاي الله سبحانه وتعالى قادر نبي يرفع في السماء. الله سبحانه وتعالى قادر يبقى صورة مريم يا جماعة صورة هو علي هين. صورة
تراك بتطمعك في ربنا. انتم عارفين يا اخواني يعني الواحد بيحاول يرتب حياته. يعني بقى لي سنين بحاول ارتب حياتي. باحاول مليانة تفاصيل عشان تدير حياتك. وتعرف ان الموضوع ده بتاع يوم السبت الفجر. انما النقطة دي يوم الحد الضهر. انما النقطة دي في النص ساعة
اللي اللي قبل العصر ده وفي الاخر الاخ خالد اللي يعني اللي رزقته من شهر كده الاخ خالد ده علمني والله يا اخواني اجمل سياسة في حياتي. الواد ده اول ما يحتاج اي حاجة يعمل ايه ؟ ما شاء الله لا قوة الا بالله. يقوم فاتح بوقه تلاقي نص وشه
وبقى بوق ويصرخ. انا من يوم ما اتولد ما بزبطش منبه لقيام ليل. اللهم لك الحمد. من يوم ما اتولد انا بنام متوكلا قال الله هتصحى يعني هتصحى. اول ما يحتاج اي حاجة يعيط. يعيط ده البيت كله يتقلب. ممكن يكون بيعيط عشان جعان. ممكن يكون بيعيط
عشان نملى قرصته. ممكن يكون بيعيط لانه مدايق انه نايم ما حدش شايله. ممكن يكون بيعيط ؟ ما انتاش عارف بيعيط ليه ؟ ولازم تعرف ولازم البيت كله يكتشف والبيت كله اتقلب. قلت الله! طب ما تخليك زكي يا جدع انت. بدل ما تقعد تخطط. طب ما تعيط انت كمان. ما تعيط. اقف
بين ايدين ربنا واعيط. كل ما تحتاج حاجة عيط. والله يا اخواني اروع سياسة في الحياة. سياسة تعيط ابك له كل حاجة بمعنى كل حاجة. بص كل حاجة دي كلمة تشمل كل
شيء في حياتك كل تفاصيل وكليات وجزئيات ومجملات حياتك. كل شيء. عيط جت لربنا. تعرف تعيط لربنا. سورة مريم انا لا انسى تعليق احد من فسروا السورة. ها وهو مذهول بيقول انا كنت ابص للصورة وانا صغير
مزهول ايه المعجزات دي كلها؟ عشان كده الصورة دي هتزرع اليقين في قلبك. لماذا عاملهم الله بلا اسباب؟ ربنا عامل دول بلا اسباب ليه انهم عاملوا الله بلا اسباب. لانهم ارتقوا في اليقين الكامل. فربنا عاملهم ربنا عاملهم بمعاملة غير البشر لان
عاملوا ربنا بمعاملة غير البشر. قضية كبيرة اوي. النقطة اللي بعد كده طيب يا عم يعني ربنا ولايته جميلة وربنا حبه جميل. وربنا سبحانه وتعالى اصطفاؤه جميل. طب ازاي كيف يتولاني الله
اه كيف ما هي السورة بتقول لك ربنا عمل للصالحين ايه؟ والصالحين عملوا عشان ربنا ايه؟ نقطة مهولة يا جماعة نقطة عمله عشان ربنا ايه ؟ مش باقول لكم انها نازلة قبل هجرة الحبشة عشان بعد اسابيع او شهور هيتقال للصحابة سيبوا مكة سيبوا تجارتكم
سيبوا اوضاعكم المستقرة سيبوا اهلكم. سيبوا دنيتكم وهاجرم اللي مراته لسة كافرة يسيبها. اللي اولاده ما اسلموش يسيبهم. اللي امه وابوه كفروا يسيبهم سيبوا اوطانكم وروحوا عيشوا وسط ارض الغرباء البعداء. عيشوا فيها سنين. اعبدوا ربنا لحد ما ربنا يفرجها علينا ببيئة ايه
يمكن لنا فيها وهي المدينة المنورة. يا اخواننا انا عايزك تتخيل معي كده الصحابة اتربوا على معاني شكلية. سيدنا زكريا واحد عنده تسعين انسانة وواقف يقول ربياني وهن العظم مني واقف يصلي. ولسه له تلاتين سنة كمان قبل ما يموت. سيدنا زكريا نشر بعد
تلاتين سنة من الموقف ده في ذات الله من اجل كلمة الحق. سيدنا يحيى اللي عايش في الصحراء عايش على العسل البري وعلى الجراد. عليه السلام سيدة مريم يعني عليها السلام. السيدة مريم دي يا اخوانا اللي اتسمى باسمها السورة. السيدة مريم التي سمي باسمها السورة. انت عارف
يعني ايه ؟ يعني يعني من وسط العمالقة زكريا وعيسى ويحيى وابراهيم وموسى وادريس من وسط العمالقة دول مريم هي اللي اتحط اسمها على الصورة. معناها ان مريم ايه ؟ معناها ان اي مستوى ايماني وصلت له هذه المرأة وصلت له
هذه المؤمنة بالله سبحانه وتعالى. اي مستوى لما تشوف سيدنا عيسى سيدنا عيسى يا اخوانا استحمل عشان ربنا ايه ؟ سيدنا عيسى لما كان يصرخ في اهل القدس يا اورشليم يا قاتلة الانبياء وراجمة المرسلين. معناها انه شاف انهم عملوا
قالوا ايه؟ عملوا في الانبياء ايه؟ عملوا في سيدنا زكريا وسيدنا يحيى ايه؟ ومع ذلك اشتغلوا. سيدنا ابراهيم جه في بلد الكلام ربنا جريمة يعاقب عليها القانون بالاعدام حرقا. الكلام عن ربنا. يعني انت دلوقتي مسلا ممكن يكون فيه حاجات لو انت
ده هيحصل اصطدام مسلا باهل الباطل او بالظالمين. سيدنا ابراهيم كان مجرد الكلام عن الله معناه الاعدام. انت متخيل! سيدنا موسى كان الحاكم بيقول انا ربنا. والعياذ بالله. يعني انتم متخيلين الواقع الذي عاش فيه هؤلاء. انتم متخيلين
واستحملوا عشان ربنا ايه سيدنا ابراهيم ساب الدنيا كلها واعتزل. واكتر واحد لف الارض عشان ربنا. السيدة مريم انتبثت من اهلها مكانا شرقية سابت عشان تتفرغ لعبادة الله. عشان كده السورة مليانة تضحيات. السورة مليانة مجاهدة في ذات الله. عبادة التضحية وعبادة المجاهدة
اللي معظم الملتزمين والملتزمات لا يعبدون الله بها. ودي العبادات اللي فتح ربنا بيتنزل تنزل على اصحابها التضحية وعبادة المجاهدة. انك انت تتعب عشان توصل لربنا. انك تضحي عشان توصل لربنا سبحانه وتعالى
القضية دلوقتي ان يعني قبل ما ندخل بقى في يعني اخطر نقطة تهمنا الوقتي في سورة مريم وهي علاقة الصورة الواقع اللي احنا فيه. الرسايل اللي الصورة بتبعتها لنا. عايزين نتكلم عن نقطة واحدة وهي اسباب الاصطفاء. سورة مريم بتتكلم عن اسباب الاصطفاء. يعني ايه اسباب الاصطفاء
اشمعنى دول اللي ربنا اختارهم؟ وهبي جميل في كسب اه يعني في حكمة اه ايه اشمعنى دول ان لما ربنا سبحانه وتعالى يقول لك على سيدنا اسماعيل انه كان صادق الوعد وكان رسولا. يبقى ربنا لما بيختار بيختار اهل الاخلاق
يبقى فيه سبب للاصطفاء. لما ربنا قبل ما يقول وهبنا له من رحمتنا اخاه هارون يقول قربناه نجيا يبقى عبادة المناجاة هي اللي فتح عليه بعدها. لما ربنا مع سيدنا موسى يقول واذكر في الكتاب موسى انه كان مخلصا
وكان رسولا نبيا يبقى اللي اخلصوا قلوبهم لله هم اللي بيصطفوا. لما ربنا يقول مع ابراهيم واذكر في الكتاب ابراهيم انه كان صديقا نبيا. يبقى اللي بيوصله لمقام التصديق الكامل واليقين الكامل اللي ربنا بيصطفيهم. لما السيدة مريم
ربنا يقول واذكر في الكتاب مريم اذ انتبذت من اهلها مكانا شرقيا. فاتخذت من دونهم حجابا اعتزلت الدنيا من اجل العبادة فارسلنا اليها روحنا. اختارت الله على كل شيء فاختارها الله على كل شيء. فمن اختار الله على كل احد
اختاره الله على كل احد. ومن صفى قلبه لله. صفى الله له. ومن كدر قدر عليه شيء والعياز بالله. يبقى دي القواعد يا جماعة. ربنا بيصطفي مين ؟ زكر رحمة ربك عبده ايه ؟ زكريا. زكريا اي كثير الذكر. فلماذا
ما اكثر من ذكر الله ذكره الله برحمته. سبحانه وتعالى. يبقى قضية مين اللي ربنا بيصطفيهم؟ مين اللي ربنا بيختارهم مين اللي ربنا مع سيدنا ادريس وازكر في الكتاب يا ادريس؟ انه كان صديقا نبيا نفس القضية يا جماعة. نفس القضية. اولئك الذين انعم الله
جميلة قوي دي قوي قوي. اولئك الذين انعم الله عليهم من النبيين من ذريات ادم ومن حملنا مع نوح. في الاخر كل ده له اذا تتلى عليهم ايات الرحمن خروا سجدا وبكيا. عارف يعني ايه خر؟ يعني زي واحدة
اضربها بالبلكونة. فقد القدرة في السيطرة على جوارحه. يعني انهار ساجدا مش لا اراديا من كمية الانفعال بجلال الله اللي في قلبه. خرس الجدد وبكية عشان كده سيدنا عمر لما كان يسجد كان يبكي. يقول يا عمر
هزا السجود فاين البكاء؟ اين البكاء؟ خروا سجدا وبكيا. يبقى اللي هيحقق المقام ده ربنا هينعم عليه. يبقى اللي يبقى اللي هيعامله ربنا صح ربنا هيعاملهم بهذه المعاملة. يا جماعة صراحة يعني كما قيل سورة مريم الكلام ده ما بيتشرحش يا جماعة
الكلام ده ما بيتوصفش. سورة مريم دي علاقة هائلة. ما بين ناس ليس في قلوبها الا الله. وما بين ربنا. سورة مريم دي ناس عاشت عشانه وربنا غمرها بعطاءاته. ناس عملته بلا اسباب وربنا اداها معجزاته. ناس حبت ربنا بكل زرة بكيانها. وربنا
ملأ حياتها بالحنان والرحمة والحب والود والحفاوة في كل لحزة في حياتهم. ناس تولاهم الله. ناس اصطفاهم الله ربنا جايب لنا القصص دي عشان نتفرج عليها ونحطها في متاحف. ونقعد نبص كده نبص لمون قدامها ونقول سبحان الله عليه الصلاة والسلام. ربنا ادانا الصور دي
عشان نقتدي بها. عشان يقول لنا ان اللي عايز يبقى معهم في الجنة يمشي على الطريق بتاعهم ونستكمل بعد اذان العشاء بازن الله. الحمد لله وكفى وسلاما على عبادي الذين اصطفى
اللهم لك الحمد كله ولك الملك كله وبيدك الخير كله واليك يرجع الامر كله. اللهم صل على عبدك ونبيك محمد صلى الله عليه وسلم. في والاخرين والملأ الاعلى الى يوم الدين. اما بعد. قلنا سورة آآ آآ مريم احدسها حصلت سنة كم يا جماعة؟ صفر ميلاديا. الوقت ده اللي
كانت الامبراطورية الرومية ماسكة اربع تخماس العالم. الوقت اللي كان الضلال مستشري فيه في الكرة الارضية هو اللي حصلت وقائع الاحداس في الوقت ده يا جماعة كان فيه حاجتين. اول حاجة ان الواقع مستفز جدا. اهل الباطل مضطهدين معذبين. مطاردين زي ما انتم شايفين. يعني الو
دلوقتي ان شاء الله لو لحقنا نتكلم في ترابط الصورة اول نبي سيدنا زكريا مات ازاي ؟ قتل بالمنشار. تاني نبي في الصورة سيدنا مين ؟ يحيى. زبح تالت اه اه نبي في الصورة سيدنا عيسى حكم عليه بالاعدام صلبا وربنا نجاه السيدة مريم. رابع نبي في صورة سيدنا ابراهيم حكم
بالاعدام حرقا وربنا سبحانه وتعالى نجاه. خامس نبي سيدنا موسى وسيدنا موسى فرعون اصدر حكم مباشر باعدامه وربنا نجاه. سادس نزاروني اقتل موسى. سادس نبي سيدنا اسماعيل. سيدنا اسماعيل اللي كان يذبح اصلا. يعني اللي ربنا سبحانه وتعالى ارى
ابراهيم رؤيا انه يذبحه وكان يذبح في زات الله. يعني انا عايز اقول لكم ان ان الانبياء دول كانوا عايشين في واقع شكله ايه؟ انبياء دول كانوا عايشين في وقع في
غاية الخطورة وكانوا شغالين في الدعوة. وكانوا يبطلوا الشغل في الدعوة. عشان العشر حملات اللي عملناهم قبل كده في الدعوة الى الله. حملة مش قادر اسكت وحملة آآ آآ ضوء طعم السعادة. وحملة ما فيش بديل. وحملة فرسان الدعوة. عشان ناخد بالنا يا جماعة
الكلام اللي انا قلت لكم فيها ما فيش بديل. لو ما نجحناش في الدعوة والتربية والاخوة والعبادة مش هننجح بعد كده في حاجة. يا عم ما حدش يقدر يقول ان الجهاد ليس هو السبيل الاعظم لنصرة الدين. ولكن النبي جاهد بعدما نجح في الدعوة والتربية
لازم الاول يطلع رجالة متربيين. نازلين الواقع. لازم الاول يا اخوانا ناخد الطريق صح. ادي الطريق اهو. مرسوم عاشوا في واقع في غاية الخطورة. وواجهم الظالمين واهل الباطل. ومش بس كده عاشوا في واقع في غاية الفساد يا جماعة. في غاية الفساد. يعني
اما راقصات الملاهي الليلية لهم صلات بالملوك ويذبح الانبياء من اجل هؤلاء. والعياذ بالله يبقى معناه ايه يبقى انت عايش في مجتمع شكله ايه ؟ ما تقوليش بقى مواقع اباحية وكليبات وبتاع وكلام فاضي. يا اخواننا الانبياء كانوا في واقع رهيب ومع
هذا ركزوا في الدعوة وقاتلوا من اجل الدعوة وربنا فتح لهم القلوب بهذا المنهج. الوقتي يعني بعد خمسة وعشرين يناير كان الكلام في الدعوة كلام يعني كانك تؤذن في مالطة. كانك تؤذن في مالطة. لو قلت كلمة في السياسة البلد كلها تقف لك كدهو تلاقي ودانهم
وقفت وطرطقت كدهوت ناقص تطلع دخان وهم مركزين معك كدهو اي كلمة في السياسة مهما جات تتكلم عن ربنا وقلبك يتحرق ما حدش عايز يسمع ما حدش هيسمع الكلام عن الجنة والنار. كان الحل مش ان كثير مننا يستسلم ويترك الدعوة ويشتغل فيما يطلبه المستمعون. الحل ان احنا
سنقاتل من اجل الدعوة الى الله. زي ما الانباء عملوا في هذا الوطن. يبقى في فلسطين المحتلة في القدس المحتلة حدست هزه الاحداس. يبقى ازا رسايل يا جماعة رسايل للنبي وللصحابة في الواقع بتاعهم. ولنا في الواقع بتاعنا. رسايل للصحابة. رسالة للصحابة بتقول لهم ايه؟ اول رسالة
للصحابة في الصورة اوعوا تكفروا بالمنهج بتاعكم. اللي هي رسالة للاخوة الوقتي. اللي هي رسالة للاخوة والاخوات الوقتي. اوعوا تكفروا بالمنهج بتاعكم. اوعوا لما تلاقوا اهل الباطل بيتجبروا تكفروا بمنهج الدعوة والتربية. ومنهج الاصلاح وانك لازم وسط الضغوط تنجح الاول في الدعوة والتربية. بعد كده ربنا يأذن لك بجهاد
الظالمين. ولكن لازم الاول تنجح في الدعوة والتربية. يعني لازم الاول تتبين هذا المنهج العظيم وتنجح فيه لان في احيانا ناس في وسط الضغط بتكفر بالمنهج بتاعنا. لأ. عشان كده وانتم شايفين سيدنا زكريا في اول قصة قاعد في الصومعة بيصلي
شايفين السيدة مريم قاعدة في الصومعة بتسبح وشايفين اوعوا تفتكروا ان الدنيا برة كانت هادية والشوارع فاضية ده انت لو بصيت من الشباك قلبك هيقف. لو بصيت من شباك الصومعة ده اهي على الاحداس اللي كانت بتحصل برة والواقعة اللي برة قلبك هيقف. ومع هذا
احنا لنا خط سير. لازم نتسلح به ونتعاصى به. وبتمر الايام وبيثبت ان هو ده الكلام الصح. وان هو ده الكلام المزبوط ما تستناش بقى تدفع عشرين سنة من عمرك تجارب عشان ترجع تقول والله كان هو ده الطريق. صدق الصور والقرآن من الاول. وامش وراء القرآن من الاول
ما تعملش زي كسير من ابناء التيار الاسلامي الان. يبص للواقع ويتخيل بدماغه حل وبعد كده يلوي اعناق الايات عشان تقول ان الحل بتاعه هو الصح. لأ انت بص للقرآن. شف القرآن بيقول ايه. وبعد كده انزل الواقع وانت موقن به. وانت مؤمن به. احنا بدأنا الدرس ده بكام يا جماعة؟ احنا الدرس ده
اتنين وتلاتين ستة يا جماعة احنا بادئين الدرس ده بكام ؟ بكام واحد؟ بادئين الدرس ده في ظروف شكلها ايه ؟ الوقت بفضل ومنة الله شف قد ايه على النت وشف قد ايه في الدرس وشف
صار الدرس بفضل الله حتى برة. يعني وشف بفضل ومنة الله سبحانه وتعالى. يا اخوانا لا نيأس من طريق الدعوة والتربية. انا لما بشوف ثمرة الورش ثمرة تحفيظ القرآن وبتقابل مع الاخوة فرديا وبطلع على الجهد اللي الاخوات بيعملوه. وبشوف الجهد اللي الاخوة والاخوات على النت بيعملوه انا قلبي
يرقص فرحا. فيه فعلا ناس بتتربى. فعلا ناس بتطلع. فعلا ناس بتؤمن. يبقى لازم تنجح في دين وربنا هيستعملك في اللي بعدها انما الاستعجال لن يؤدي الى شيء. ودي الرسالة التانية. رسالة لسيدنا محمد بقى. والان هي رسالة للعاملين لدين الله. سيدنا زكريا يا جماعة
فاهم سيدنا زكريا نبي عنده فهم الانبياء. نبي يبهرك بفهمه. انا بحس في شخصية سيدنا زكريا انه راجل الدين لما بيبقى فاهم بيبقى حاجة حلوة اوي. بيبقى رحمة للطلبة اللي بيقعدوا يسمعوا له. بدل ما يضيع لهم عمرهم. لان في واحد ممكن يوجه طالب يضيع له
عمره وهو مش عارف بيوجهه في ايه. وفي واحد زي سيدنا زكريا اول قصة قصة زكريا. بعد كده قصة يحيى بعد كده قصة مريم. بعد كده قصة عيسى حد يقدر يقول لي ايه الرابط بين الاربع قصص دول؟ حد من الشباب بتوعنا يقول لي ايه الرابط بين الاربع قصص دول؟ زكريا هو المربي
والتلاتة اللي بعد كده طلبة اتربوا عنده. تلامزته يحيى وعيسى ومريم. دول طلبة سيدنا زكريا. فربنا جاب المربي في الاول وبعد كده جاب الانبياء عيسى ويحيى مربي رب انبياء يا اخوانا. ربنا سبحانه وتعالى جاب ثمرة التربية بالطلاق. التربية
طلع انبياء يا جماعة. التربية بتطلع ناس ربنا يعمل لها معجزات ويغير لها السنن. التربية عملت طفرات في الواقع حتى لا نكفر بهذا المنهج. فسيدنا زكريا بيشخص الواقع صح. فبيقول ايه؟ ها؟ بيقول رباني وهن العظم مني واشتعل الرأس شاب. انا
الاب ما عدش قادر اشيل. ولو شلت النهاردة مش هشيل بكرة. واني خفت الموالي من ورائي. سيدنا زكريا فاهم الواقع. ساعات بيبقى واحد بيدعو بس مدروش سيدنا زكريا فهم الواقع. الناس دي يا رب مش هينفع تشيل. الناس اللي ورايا لو انا مت هتخربها. هتخربها ما فيش. الصدق
الكافي ولا الفهم الكافي للدين. طب الحل ايه هب لي من لدنك وليا. اديني ابن ياه تعالى مراتك ما تحمل وعلم الابن يتولد. وعلى ما الطفل يكبر. ده انت قدامك تلاتين سنة يا زكريا. انا مستعد اصبر تلاتين سنة
بس ابقى ماشي صح. عشان كده دي رسالة للنبي عليه الصلاة والسلام. اوعى تستعجل. الاستعجال ضيعنا قد ايه؟ الاستعجال قد ايه ؟ الاستعجال دمر مسيرة الحركة الاسلامية قد ايه ؟ سيدنا زكريا راجل دين فاهم واحد بيربي وهو
فاهم يعني ايه تربية واحد بيصلح في الواقع وهو فاهم الواقع. وهو عارف بيقول لك هب لي من لدنك ولي ما قلوش يا رب هب لي مية الف. قال له انا عايز واحد
واحد ليه ؟ اصل يا رب القضية ما عدتش عدد، الملتزمين والملتزمات بقوا بالكوم. القضية مش عدد، القضية ان التيار الاسلامي يفتقد الى قادة اديني واحد اربيه تربية قائد يقود الواقع ده كله للانقاذ يا رب. سيدنا زكريا فاهم يا اخواننا وفاهم ان الموضوع
محتاج وقت وبيقول لك اني خفت الموالي من ورائي. يعني ايه؟ يعني دارس الحركة الاسلامية وفاهم كويس اوي فيها كوادر تشيل لو الصف الاول مات ولا ما فيهاش كادر تشيل واحد بيخطط لبعد موته. مين فين النموزج ده الوقتي؟ فين النموزج اللي مش مشغول بنفسه في الدين ومشغول بالدين
بعد موته. قل ضمائر حطت خطة اسرائيل وهي عندها اربعتاشر سنة. في دور هرتزل حط خطة بناء دولة اسرائيل قبل ما يشم نفسها بخمسين سنة يا اخوان عشان كده موشى ديان لما قالوا له ان النبي محمد عليه الصلاة والسلام بيقول ان الحجر هينطق عليكم. قال له انا مصدق هزا الكلام
لا احنا اليهود اللي الحجر هينطق علينا ولا انتم المسلمين اللي الحجر هينطق لكم. ده احنا ناس من التجرد بنرسم خطة لخمسميت سنة قدام واحنا عارفين ان احنا مش شوفة وانتم عايشين لنفسكم. قاعدين تهقوا في الشهوات والملزات. قاعدين تجروا ورا الدنيا وتعبدوها. انتم اللي الحجر ينطق عليك لكم
واحنا اللي ضحينا بعمرنا عشان عقيدتنا اللي الحجر ينطق علينا. سيدنا زكريا نبي بيخطط للدين. اني خفت الموالي من ورائي. يبقى ااذن بعد ما اموت يبقى لازم اربي جيل عشان لما اموت الجيل ده يشيل بعد موتي شايفين التخطيط؟ سيدنا زكريا لما راجل الدين يبقى فاهم وهو بيحط خطة التربية
من قبل ما يبشر بيحيى اصلا بيقول يرثني ويرث من ايه؟ من ال يعقوب هخليه ياخد مني ومن غيري يا رب. مش هقفله علي بس يا رب. مش هقفله علي مش هقول له احضر درس وما تروحش درس ودعاء تانيين. مش هقول له الجماعة دي وما لكش دعوة بجماعات تانية. انا هافتحه في الواقع. هافتح له افقه على كل
الخير اللي في الواقع يا رب. مش التعصب اللي دمر الحركة الاسلامية. والخلاف والتنازع اللي دمر الحركة الاسلامية. كنت لسه بقرأ في اجتياح التتار لبخارى. وقلبي يتمزق. لما الامة اتمزقت وتفرقت ربنا سلط عليها التتار عملوا فيها ايه؟ بخارى بلد
البخاري. لما التتار حاصروها اتقسم الناس. نقاتل ولا نفتح لهم الابواب. المعزم قال نفتح الابواب عايزين نعيش. عايزين نربي العيال عايزين نعلف البهيمتين. عايزين نجوز البت. عايزين نشوف مستقبلنا. وشوية قلة. قالوا احنا لازم نقاتل هنعتصم بالحصن بتاع
المدينة ودخلوا القلعة بتاعة المدينة. دخل طبعا التتار حاصروا القلعة لحد ما دبحوا اللي اللي معتصمين فيها بعد كده الناس بقى اللي خنعت مسكهم دبحوهم واغتصبوا النساء قدام ازواجهم وقدام ولادهم. وولعوا في المساجد
والمدارس وولعوا في البلد وخدوا كل فلوس البلد ودبحوا اهل البلد وخربوا البلد. وخربوا البلد كل ده ليه وبعد كده كملوا بقى على بلد بلد من بلاد العالم الاسلامي. كل دول عشان الفرقة. عشان التمزق عشان التنازع. فهو بيقول يرثني وارث من ال يعقوب. لما راجل الدين يبقى
لما يبقى فيه ناس فاهمة دين وهي بتشتغل. مش حماس وبس. مش حرايق وبس. مش ولعة وبس. فاهمين تربية. فاهمين انت وجيه فاهمين ده عشان يبقى راجل محتاج ايه. لما يطلع موجهين فاهمين وطلبة
مضحين مش اول ما الاخت يتقدم لها الاخ عليه العوض لا عدت تشوفها. ولا واول ما تشيل عيلين كل دينها ضاع. مش قوي يا اخوانا عايزين سورة مريم نستفيد منها في دينا. نستفيد منها صلابة لدينا. يبقى سورة مريم رسالة للنبي صلى الله عليه وسلم بعدم الاستعجال. ورسالة
للنبي صلى الله عليه وسلم بان فيه خط سير زي سيدنا زكريا لما كان شغال في التربية قبل ميلادون كولية وشغال في الدعوة خرج على قومه من المحراب صورة مريم رسالة للاخوات. رسالة للصحابيات. لما يا جماعة المرأة اللي في السورة هي اللي تتسمى باسمها السورة. السيدة مريم دي يعني اتت به قومها. شف
اسد داخل اتت ديت زي الريح كده لما تأتي اسد نازل يعني بطلة بتواجه الواقع كله الواحدة. السيدة مريم قالت كلمة لسيدنا زكريا هو من عند الله قلبت حياة سيدنا زكريا بها. وبعدين
اتوجه الى الله بيحيى وسارت الامور كما تعلمون. السيدة مريم ده يا جماعة يعني بطلة. بطلة. دي تلميزة من تلميزات سيدنا زكريا كلما دخل عليها زكريا المحراب كلما صيغة ايه ؟ استمرار يعني معناها ان سيدنا زكريا كان مربي بيتعهد الطلبة بتوعه باستمرار. طب
السيدة مريم كويسة ومجتهدة في الدين. انت ما لك بها سبها بقى مجتهدة؟ لا. ده المربي اللي فاهم يتعهد الاخ النشيط اكتر من الاخ الكسول لان الاخ النشيط ده اللي لو تعهد ده اللي بجد هيطلع من وراه ثمرة. فسيدنا زكريا مربي فاهم تربية عليه الصلاة والسلام. عليه السلام
الصورة رسالة للمرأة انتم مش قليلين في الوقت الرهيب ده محتاجينكم يا بنتي. في الوقت الرهيب ده الصورة اتسمت مريم عشان تقول للنساء انت دور لا يقل عن الرجال. ما هو لو كل واحد جه يهاجر الحبشة مراته قالت له لا ما اسيبش اهلي. كانت بازت كانت يبقى لازم
بعدين هيعلى هو كمان. انا انا حزين على كل واحدة قاعدة معنا تحت. وجوزها قاعد في البيت قدام التليفزيون. انها ما قصرتش جوزها انه ييجي. حزين على كل واحدة قاعدة تحت وولادها ما بيصلوش. انها ما قدرتش تكافح عشان ولادها حزين على كل
واحدة قاعدة تحت وما قدرتش انها تكافح عشان بيتها يبقى مملكة دينية. كل كل الجو اللي فيه الساء الديني. حزين على كل واحدة كانت معنا وفقدناها لما اتخطبت ولا خلفت ولا اتجوزت. وما عرفتش تعمل خط احمر لعلاقتها ببيئة الشحن وبيئة الايمان في حياتها. حزين
يا جماعة حزين على اوضاع الاخوات. حزين على اوضاع النساء الملتزمات. حزين على مستواهم في فن الدعوة. وهم مش قادرين ينزلوا للمتبرجات والبعاد عن دين ربنا. حزين. لما كل ما يدخل واحدة لبسها في مشاكل المسجد نزرات نارية
تصوب لها من المنتقبات كان هم هيولعوا فيها وهيحرقوها. حزين على مستوى اخواتنا نفسي اشوف بطلات عايزين يخرج منهم سمية. عايزين يخرج منهم ام عمارة. عايزين يخرج منهم ام سليم. عايزين يخرج منهم بطلات
قودوا الواقع الاسلامي ويقودوا الانقاذ في هذا الوقت صورة مريم رسالة من اخر الرسايل اللي فيها بتتكلم عن تلات اطفال. طفل اسمه يحيى اتيناه الحكم صبيا. طفل طفلة اسمها مريم
انتبثت من اهلها مكانا شرقيا كان عندها تلتاشر سنة. طفل اسمه عيسى وهو في المهد بيقول جعلني مباركا اينما كنت دول اطفالنا. السورة بتقول لكم رب ربهم صح. بل ربنا بيقول ووهبنا لهم من رحمتنا اخاه. كان يأمر اهله. بتقول لكم ابنوا
ملتزمة. ابن اسر مسلمة كل واحد وكل واحدة لازم يبقى اسرة مسلمة. اسرة سليمة. لازم الناس تنبهر بنا يا جماعة. اما لقينا اسر ناجحة اجتماعيا. ناجحة في الحب والعاطفة ناجحة في التواصل. ناجحة في تربية اولادها. ناجحة في التزام الرجال والنساء اسر
مش افراد عشان كده الصورة فيها سيدنا ابراهيم وهو بيدعو ابوه. اوعوا تنسوا اهاليكم الغير ملتزمين. اوعى تنزل جولات في الشارع وانت اخوك قاعد قدام موقع اباحي في البيت سايبه. مش باقول لك ما تنزلش الا لما تكلمه. انزل في الشارع وكلمه. اوعي تنطلقي في الدنيا
ووالدتك لسة قاعدة تغتاب الناس عشرين ساعة في اليوم وتتفرج على القنوات العادية. لازم زي ما لنا جهد في الدعوة برة البيت يبقى لنا جهد في الدعوة جوة البيت القصة كبيرة والموضوع كبير جدا. والصورة يعني عظيمة. والصورة محاورها كتير. آآ اخر نقطة
ومعنا آآ قبل ان نختم اللي هو طرابط الصورة. قلنا الرابط ما بين الانبياء دول ان كلهم اتعرضوا للقتل. قلنا الرابط ما بين الانبياء دول كلهم عاشوا في مراحل رهيبة
ولكن صمدوا. قلنا الرابط ما بين قصة زكريا وقصة يحيى ومريم وعيسى بعدها ان دول التلاتة طلبة بتوعه. طلع يحيى مرتبط بايات الله القرآنية آآ آآ خذ الكتاب بقوة. طلعت مريم مرتبطة بايات الله الكونية. انتبذت من اهلها مكانا شرقيا. مشاهد الشروق. طلع
عيسى مرتبط بالدعوة الى الله جعلني مباركا اينما كنت. دي ثمرة التربية السليمة. دي ثمرة الانفتاح التربوي. ان الناس ما تطلعش استنباط. الجماعات الاسلامية تقابل اخ في الجماعة الفلانية في مدغشقر وتقابل اخ في نفس الجماعة في باريس الاتنين
نفس الكلام نفس الافعال اسطمبا نول وبيتنسج عليه. انما التربية السليمة بتاعة الانبياء ما كانتش بتخرج استنباط. كانت بتخرج نمازج متنوعة كانت تخرج ده يطلع داعية. ده يطلع بتاع اعمال خيرية. ده يطلع بتاع تربية اطفال. ده يطلع بتاع عبادة وصيام وقيام. ده يطلع بتاع جهاد في سبيل الله. ده
عالم في في القرآن والحديس ده يطلع بتاع دعوة شبابية. ده يطلع بتاع معسكرات شبابية. ده يطلع بتاع جولات. ده يطلع بتاع كلمة حق في وجه ظلم يبقى التنوع لو ما حصلش تنوع يبقى التربية دي فيها مشكلة. يبقى التربية دي تربية استنباط. لو ما حصلش هذا التنوع سورة مريم
كم جاية بعد سورة الكهف سورة الكهف سورة كلها حركة سورة مريم سورة كلها محاريب كأن عشان تتحرك وتستمر لازم يتشحن قلبك بالايمان. صورة هتشحن قلوبنا طب الايمان يا جماعة؟ آآ آآ التفاصيل الحقيقة كتير جدا. صعب ان احنا نستقصيها كلها. ولكن احنا مشينا على المنهج بفضل ومنة الله اول مرة. ويكفي
نجاحا اه اه في الصورة اللي ذكر فيها اسم الرحمن ستاشر مرة. يعني لو ما عرفتش اسم الرحمن من هزه السورة مش هتعرفه. من حتة تانية لو ما فهمتوش هنا اه
اللي النص الاولاني منها بيتكلم عن عطاءات الله لاولياؤه. والنص التاني بيتكلم عن عقوبات الرحمن لاعدائه. السورة ديت بين ايدينا اهي. ربنا ده فتحها لنا اهو. ربنا رزقنا فتحة المصحف اهو. ربنا اكرمنا ومن علينا اهو يا جماعة. اللهم لك الحمد. قدامنا زي ما قلت لكم الخطة ان النهاردة كان
المقدمة واتكلمنا قدر الواسع عن المقدمة. طبعا فيه حاجات كتير جدا جدا جدا في التعريف بالسورة ولكن انا مش هقدر ادي السورة في عشرين مرة يعني انا ملتزم ان زي ما باقول لكم انا عايز ادي اضاءات سريعة كده بحيس ان القلوب ترتبط بالتفسير وبحيس انك لما تروحي النهاردة
صل قيام ليل بسورة مريم تقدري قلبك يعيش معها. والمجهود الباقي عليكم. هنعمل ايه بقى يا جماعة؟ ان شاء الله بازن الله الصورة نفسها الخطة مبدئية والله اعلم هو الذي يسيركم. الخطة المبدئية انها خمس مرات ان شاء الله بازن الله هتخلص على خمس مرات. وفيه مرتين استثنائيتين في النص
مش هقول لكم الوقت هيبقوا وقفات مع ايه بس هم ما لهمش دعوة بالصورة. ايتين في النص لازم هنقف مع الموضوع بتاعهم بازن الله. براهم اية بعد الدرس القادم يعني الدرس الجاي لأ اللي بعديه ان شاء الله واية هتبقى بعد حوالي شهر. ودي هتبقى وقفة من اخطر وقفات حياتنا على الاطلاق. مهمة
هنكلف بها وهتبقى من اخطر وقفات حياتنا بازن الله. السورة هيتفرج اخوانا على النت بقى الاسود بتوع النت هيفرغوها فورا. بازن الله على موقع الله والسورة هتتنسق شوية الكلام بتاعها و هتنزل لكم هتبقى مذكرة اللي عايز يشتريها. اللي عايز يشتريها مزكرة بقى بتمنها بخمسين قرش
ولا حاجة هتبقى مزكرة وهتبقى موجودة على النت اصلا. هتاخدوا المذكرة دي وهتزاكروها. مرة بمرة بقى او مرتين بمرتين. وانتم اصلا بتزاكروا من تصير ايه؟ قلت لكم تفسير ايه؟ ان كثير دا اللي معتمد عندي دلوقتي. اي مختصر لابن كثير؟ اي مختصر لابن كثير؟ مختصر ابن كثير
كثير لاحمد شاكر العمدة. مختار اي مختصر لابن كثير احنا هنمشي عليه ومش هنخرج عنه ان شاء الله. زائد الكلام اللي احنا شرحناه هنا قبل ما نخلص الصورة هنعمل امتحان عليها. امتحان شامل للرجال وللنساء وللنت برضه لشباب والاخوة والاخوات النت. الامتحان هيبقى ان شاء الله بازن
لا فيه جوائز. الجائزة الاولى حتى الان عمرة دي خلاص خلصت بازن الله سبحانه وتعالى. ولا زلنا نسعى ان احنا نزود امر الجوائز كمان ان شاء الله بازن الله عشان يبقى فيه ايه ؟ حفز. يعني غالبا اللي ممكن يكسبها غالبا يعني ان شاء الله هنحاول انه يطلع معنا في العمرة بتاعة شهر واحد اللي هي عمرة التربية تلاتة بازن الله سبحانه وتعالى
آآ المفروض ان المسابقة هتبقى في فهم السورة وحفز السورة هتبقى فاهم الصورة وايه وحفز السورة. فيعني المفروض يا اخواني ان كان الترتيب ان احنا هنعمل لكم تحفيز قبل الدرس من العصر للمغرب يوم الجمعة للرجال والنساء. ولكن يبدو ان الاخوة اللي يعني قائمة على هذا الامر يعني ايه ما آآ يعني لم ترتب هذا الامر الى الان
فيعني هو ايه اللي خلاص طب وما قلتليش لانه خلاص طيب يعني مش المفروض اعرف ان هو خلاص دفعه خمسين جنيه. ماشي. ان شاء الله ساعتين وهنتقابل. بازن الله سبحانه وتعالى. فيه تحفيز
يا جماعة تصدقوا سبحان الله العزيم! صدقني فيه تحفيز وانا ما اعرفش يعني آآ يعني ما فيش مشكلة الحمد لله ان شاء الله بازن الله بكرة هتكبروا وتعالوا ان شاء الله. بازن الله سبحانه وتعالى ما فيش مشكلة لازم نصبر. يعني يعني انا كلفت الاخوة ان ان يتعمل تحفيز قبل درس
للرجال والنساء بعد العصر يعني من العصر للساعة اللي قبل المغرب ديت يتعمل فيها تحفيز لسورة مريم ويتعمل فيها كمان مجلس تجويد مع بشمهندس علي زيادة مجلس تجويد لسورة مريم كمان. يعني الرجال ييجوا فوق والنساء يجوا تحت. عصر الجمعة من اول عصر الجمعة الجاية هيبقى المحفظين والمحفظات موجودين بازن
الله سبحانه وتعالى من اجل حفظ وتجويد سورة مريم عشان يبقى انت ايه ماشي آآ آآ في ماشي بالموضوع. خلاص خلاص يا اخواني وصلنا لايه دلوقتي؟ ها وصلنا ان احنا بازن الله سبحانه وتعالى
قال يعني اخوانا هييجوا للتحفيز بعد عصر الجمعة بازن الله سبحانه وتعالى. اه اه يبقى احنا كده ماشيين في حفز مريم ماشيين في تفسير سورة مريم بازن الله ماشيين في مزاكرتها انتم طول الاسبوع بقى عايشين معها في قيام الليل. يبقى احنا كده بعد شهر خرجنا بصورة. تخيلوا بقى لو كل شهرين
اتفرجنا بصورة. يعني في السنة خرجنا لنا مسلا بست سور وقمنا جايين في المواسم زي ما عملنا كده في عشر ذي الحجة. عملنا سلسلة في سورة ايه؟ سورة حاج قمنا مخلصين صورة الحج وعملنا امتحان عليها في الحفظ وزعنا جوايزه المرة اللي فاتت في الدرس اللي فاتت. تخيلوا بقى لما كل سنة نخرج لها بسبع تمن سور. تخيلوا بعد تلات
اربع سنين هيبقى المستوى في العلاقة بكتاب الله ايه ؟ يبقى شدوا حيلكم يا اخوانا شدوا حيلكم ربنا يسددكم. وربنا يفتح عليكم يا رب وربنا يوفقكم. اتفقنا يا ان شاء الله بازن الله متفقين ها خلاص بازن الله سبحانه وتعالى نسأل الله سبحانه وتعالى ان يفقهنا في القرآن وان يفقهنا بالقرآن وان يجعلنا من
اهل القرآن الذين هم اهله وخاصته سبحانك اللهم وبحمدك اشهد ان لا اله الا انت استغفرك واتوب اليك. الشيخ علي القاسم بيدعوكم في اه شارع محمد فتحي في مسجد رحمة يوم الاتنين القادم عقد مش عارف عقد ايه بقى تقريبا عقد قرآن هييجي فيه دكتور عبدالرحمن الصاوي الشيخ علي قاسم الشيخ محمد بسيوني
بازن الله سبحانه وتعالى